Baie Christene raak baie ongemaklik wanneer ons blootgestel word aan iets nuuts en vreemds. Daarom wil ek van die begin af jou te rus stel dat ek niks hier op Gesonde Seks vir jou sal bekend maak wat met die Woord bots nie. In die komende weke sal ons die wonders van Tantric Seks ontdek binne in 'n Christelike konteks.
Baie paartjies vind dit moeilik om intiem te wees sonder om seks te hê. Ek het so rukkie gelede 'n Gesonde Seks uitdaging gestel om naak in mekaar se arms op te krul en net mekaar vas te hou en met mekaar te gesels. Geen seks of funny business nie.
Baie het dit moeilik vind, want ons is so gekondisioneer om seks te hê dat ons sukkel om intiem te wees. Maar hierdie is 'n patroon wat ons moet breek en vinnig. Antwoord hierdie vir my. As ons intimiteit kan meet, hoe baie daarvan sal 'n 5 minute pomp sessie vir jou gee teenoor 'n 30 minute naak in mekaar se arms lê?
Ek dink ons is al so blootgestel aan casual seks en van Gesonde Seks kennis ontneem, dat seks selfs in 'n liefdevolle verhouding baie casual is en lae intieme waarde in hou vir ons.
Gesonde Seks maak ruimte vir die af en toe 5 minuut quickie, maar slegs binne 'n intieme verhouding. Sonder hierdie intieme verhouding sal daar altyd een persoon wees wat soos 'n gebruikte seks objek voel. Na 'n rukkie voel die gebruikte seks objek niks meer nie. Seks het casual geword. Seks het leeg geword. Seks het sy prioriteit verloor. Seks het sy genot verloor. Seks het sy krag verloor.
Nee, seks het nog nooit sy waarde verloor nie.
Want jy het net nog nooit ware seks, Gesonde Seks, beoefen nie. As jy graag aan die intimiteit van jou sekslewe wil werk, wil ek dit sterk aanraai dat jy in skryf vir ons Gesonde Seks Mentorskap program en begin met ons nuutste e-pos kursus, getitel: "Tantric Seks 101"